<classify> Na FREDY AZZAH-DODOMA SERIKALI imetoa sababu tisa za kutungwa Sheria ya Huduma Ndogo ya Fedha ya Mwaka 2018. Imesema mojawapo ni mwarobaini kwa watu wanaotoza riba kubwa ya mikopo ya kuanzia asilimia tatu mpaka 20 kwa mwezi ambayo ni sawa na asilimia 36 mpaka 240 kwa mwaka. Akisoma muswada huo kwa mara ya pili bungeni jana , Waziri wa Fedha na Mipango, Dk. Philp Mpango, alisema sekta ndogo ya fedha inakabiliwa na changamoto kubwa ikiwamo viwango vikubwa vya riba za mikopo ambavyo havina uhalisia. Alisema hali hiyo pia imesababisha kukosekana masharti ya mikataba ya mikopo na kuwapo masharti magumu ya kuilipa. Alisema pia kumekuwa na mianya ya utakatishaji fedha haramu kutokana na taasisi za huduma ndogo ya fedha kutokuwa na utaratibu wa sheria unaozitaka kutekeleza matakwa ya Sheria ya Udhibiti wa Utakatishaji wa Fedha Haramu. Dk. Mpango alisema pia kukosekana kwa sheria hiyo kunafanya kusiwepo takwimu na taarifa sahihi za uendeshaji za watoa huduma ndogo ya fedha jambo linalofanya serikali kutojua mchango wa sekta hiyo. Alitaja sababu nyingine kuwa ni kuwapo baadhi ya taasisi ambazo hazitowi gawio au faida kwa wanachama, baadhi wananchi kuibia watu kupitia mitandao na majina ya viongozi, utaratibu mbovu wa kukusanya madeni na utoaji holela wa mikopo unaosababisha limbikizo la madeni kwa wateja. Kutokana na hali hiyo, alisema sheria hiyo sasa itasaidia Benki Kuu ya Tanzania BoT kuwa na mamlaka na jukumu la kusimamia sekta ndogo ya fedha, kuwalinda watumiaji wa sekta hiyo, kusimamia masharti ya utoaji wa riba na gawio kwenye hisa. Wakichangia mswada huo, Mbunge wa Viti Maalimu Upendo Peneza Chadema, alisema sheria hiyo inagusa watu wa chini ambao wengine hawajui hata kuandika hivyo utawarudisha nyuma. Alisema watu hao ambao wengi ni wanawake, kwa wiki ama mwezi hujichangishana Sh 500 mpaka Sh 1,000 hivyo kusema lazima wajisajili, kutawakwaza wengi. Mbunge wa Nzega Mjini, Hussein Bashe CCM, alisema kwa mujibu wa Seria ya Taifa ya Huduma Ndogo ya Fedha, suala la fedha ni la muungano hivyo Serikali iangalie namna ya kuweka sheria hiyo pamoja na ya Zanzibar ili huko mbele zisije kuleta shida. Alimtaka pia Dk. Mpango akishatunga kanuni za sheri hiyo, azipeleke kwenye Kamati ya Bunge ya Sheria Ndogo ipitiwe. Mtolea alitangaza uamuzi huo bungeni Dodoma jana baada ya Spika wa Bunge, Job  <topic>: MICHEZO 